Teodorikoren Mausoleoa

Teodoriko Handiaren Mausoleoa Ravennako inguruan dago, Italian, Teodoriko Handiaren aginduz altxatuta 520.urtean. Asmoa erregearen etorkizuneko hilobia izatea zen. Istriako marmol zuriz eraiki zen. Ostrogodoek egindako monumentu ospetsuena da. Hiritik kanpo dago, isolatuta, godoentzat gordetako nekropoliaren ondoan. Monumentua, beste zazpi monumenturekin batera, «Kristautasun goiztiarraren monumentu eta mosaikoak Ravennan» Gizateriaren Ondare izendatu zuen Unescok 1996an.https://whc.unesco.org/es/list/0788

Mausoleoak erregearen gorpuzkiak hartu zituen 526an, hau hil ondoren. Gerra Gotikoaren hasieran, Belisario jeneralaren agindupeko bizantziarrek erregearen gorpuzkiak sakabanatu zituzten Ravennan, 540an hiria harrapatu ondoren. Otoiztegiz bihurtuta Viktor II. aita santuaren gorpua jaso zuen 1057. urtean.https://www.newadvent.org/cathen/15409a.htm

 Ezaugarriak 
Berehala bereizten da Ravennako beste eraikin guztietatik, ez baita adreiluz egina, Istriako harrizko marmolez baizik. Beste mausoleo erromatar batzuen tipologiari heltzen dio, oinplano zirkularrekoa izanik, eta bi solairu ditu:
 Behekoak forma dekagonala du, alde bakoitzean horma-hobiak ditu, zirkuluerdiko arkuen azpian, eta barrualdea gurutze formakoa da
 Goikoa txikiagoa da; eskailera baten bidez iristen da. Antzinean, zutabetxoekin edertutako deanbulatorio batek inguratzen zuen, baina, egun, trazak baino ez dira geratzen. Forma ere dekagonala da kanpora begira eta zirkularra barrura begira.

Goiko solairuaren erdian, bainuontzi itxurako sarkofago bat dago, porfiro gorriaz egina; bertan Teodorikoren gorpuzkinek egon behar izan zutela uste da. Hondakin horiek bizantziar agintaldian atera ziren eta mausoleoa kristau kapera bihurtu zen. Sarkofagoa lau zutaberen gainean zegoen, granitozko bloke bakar batean egindako kupularen gainean. Mausoleoaren estalki hau eraikinaren ezaugarririk harrigarriena da.https://www.riminibeach.it/visitare/mausoleo-teodorico Kasko forma duen itsasoz garraiatu zen monolito bakar batek osatzen du, Aurisinako harrizkoa, 300 tonakoa eta 11 metroko diametrokoa.Jean-Pierre Adam, La Construction romaine : Matériaux et techniques, Grands manuels picards., 2011, Sixième édition. éd., 367 p. (ISBN 2708408984) Germaniar kulturetako indar eta sendotasun militar tipikoak sinbolizatzen ditu. Brontzezko hamabi apostoluen estatuez errematatua zegoen.

Mausoleoaren garrantzia bere estilo erromatar berantiarrean edo paleokristauan datza; halaber, eragin bizantziar eta erromatar argiak ditu. Bere garaiko errege barbaro baten kontserbatzen den hilobiaren adibide bakarra da.https://depuertoenpuerto.com/el-mausoleo-de-teodorico/

 Iruditegia 

 Erreferentziak 

 Kanpo estekak 
 :Unescoren informazioa.
 :Mausoleoari buruzko bideoa Youtuben.

Kategoria:Italiako mausoleoak
Kategoria:Gizateriaren Ondarea Italian
Kategoria:Ravennako eraikinak
Kategoria:Errege-erreginen hilobiak
Kategoria:VI. mendean amaitutako eraikinak
Kategoria:Teodoriko Handia
Kategoria:Ostrogodoak